CELEX: 52014JC0035
Language: mt
Date: 2014-09-22
Title: Proposta Konġunta għal REGOLAMENT TAL-KUNSILL li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja

|
			
		
		
		52014JC0035
		
			Proposta Konġunta għal REGOLAMENT TAL-KUNSILL li jemenda r-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja /* JOIN/2014/035 final - 2014/0281 (NLE) */
			
				
		
		
			
			   	MEMORANDUM TA’ SPJEGAZZJONI
(1)                   
Fit-2 ta' Marzu 2011 il-Kunsill
adotta r-Regolament (UE) Nru 204/2011 dwar miżuri restrittivi
fid-dawl tas-sitwazzjoni fil-Libja biex jiġu implimentati l-miżuri
previsti fid-Deċiżjoni 2011/137/PESK tat-28 ta' Frar 2011.
(2)                   
Fis-27 ta’ Awwissu 2014, il-Kunsill
tas-Sigurtà tan-Nazzjonijiet Uniti (UNSC) adotta r-Riżoluzzjoni 2174
(2014) li temenda l-kamp ta’ applikazzjoni tal-embargo fuq l-armi u testendi
l-applikazzjoni ta’ miżuri ta’ projbizzjoni fuq l-ivvjaġġar u
l-iffriżar tal-assi 
(3)                   
Il-Kunsill dalwaqt se jadotta deċiżjoni
li temenda d-Deċiżjoni 2011/137/PESK skont
ir-Riżoluzzjoni 2174 (2014).
(4)                   
Hija meħtieġa aktar azzjoni mill-Unjoni
sabiex jiġu implimentati xi wħud minn dawn l-emendi.
(5)                   
Għalhekk, ir-Rappreżentant Għoli
tal-Unjoni għall-Affarijiet Barranin u l-Politika ta’ Sigurtà u
l-Kummissjoni Ewropea għandhom jipproponu li jiġi emendat
ir-Regolament (KE) Nru 204/2011 skont dan.
2014/0281 (NLE)
Proposta Konġunta għal
REGOLAMENT TAL-KUNSILL
li jemenda r-Regolament (UE) Nru 204/2011 dwar
miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikolu 215
tiegħu,
Wara li kkunsidra d-Deċiżjoni
tal-Kunsill 2011/137/PESK tat-28 ta’ Frar 2011 dwar
miżuri restrittivi fid-dawl tas-sitwazzjoni fil-Libja[1],
Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta’ Sigurtà u l-Kummissjoni Ewropea,
Billi:
(1)       Ir-Regolament tal-Kunsill
(UE) Nru 204/2011 tat-2 ta' Marzu 2011 dwar miżuri
restrittivi fid-dawl tas-sitwazzjoni fil-Libja[2]
jimplimenta wħud mill-miżuri stabbiliti fid-Deċiżjoni
2011/137/PESK.
(2)       Fis-27 ta’ Awwissu 2014,
il-Kunsill tas-Sigurtà tan-Nazzjonijiet Uniti (UNSC) adotta r-Riżoluzzjoni
2174 (2014) li testendi l-applikazzjoni ta’ miżuri ta’ projbizzjoni
tal-ivvjaġġar u l-iffriżar tal-assi kif stabbilit fil-paragrafu
22 tar-Riżoluzzjoni 1970 (2011) u l-paragrafu 23 tal-UNSCR 1973 (2011) u
li temenda t-termini tal-embargo imposti mill-paragrafu 9
tar-Riżoluzzjoni 1970 (2011) u elaborati aktar fil-paragrafu 13
tar-Riżoluzzjoni 2009 (2011) u l-paragrafi 9 u 10 tar-Riżoluzzjoni
2095 (2011).
(3)       Fi... Settembru 2014,
il-Kunsill adotta d-Deċiżjoni tal-Kunsill 2014/.../PESK[3] li temenda
d-Deċiżjoni2011/137/PESK[4]
skont ir-Riżoluzzjoni 2174 (2014) tal-UNSC.
(4)       Xi wħud minn dawk
il-miżuri jaqgħu fil-kamp ta’ applikazzjoni tat-Trattat dwar
il-Funzjonament tal-Unjoni Ewropea u għaldaqstant hija
neċessarja azzjoni regolatorja fil-livell tal-Unjoni sabiex dawn jiġu
implimentati, b’mod partikolari sabiex tiġi żgurata l-applikazzjoni
uniformi tagħhom mill-operaturi ekonomiċi fl-Istati Membri kollha.
(5)       Ir-Regolament (UE)
Nru 204/2011 għandu għalhekk jiġi emendat skont dan, 
ADOTTA DAN IR-REGOLAMENT:
Artikolu 1
Ir-Regolament (UE) Nru 204/2011 huwa
emendat kif ġej:
(1)          Fl-Artikolu 3, il-paragrafu 2,
il-punt (c) jinbidel b'li ġej:
"(c) l-għoti ta’ assistenza teknika,
il-finanzjament jew l-għajnuna finanzjarja  relatata ma' tagħmir
militari mhux letali maħsubin biss għall-għajnuna ta’ sigurtà
jew ta’ diżarm lill-gvern ,Libjan;"
(2)          Fl-Artikolu 6, il-paragrafu 1
jinbidel b'li ġej:
“1. L-Anness II jinkludi l-persuni
fiżiċi jew ġuridiċi, l-entitajiet u l-korpi nnominati
mill-Kunsill tas-Sigurtà tan-Nazzjonijiet Uniti jew mill-Kumitat
tas-Sanzjonijiet skont il-paragrafu 22 tal-UNSCR 1970 (2011), il-paragrafi
19, 22 jew 23 tal-UNSCR 1973 (2011) jew il-paragrafu 4 tal-UNSCR 2174 (2013).
Artikolu 2
Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier
tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 58, 3.3.2011, p. 53.
[2]               ĠU L 58, 3.3.2011, p. 53.
[3]               ĠU L …
[4]               Deċiżjoni tal-Kunsill 2011/137/PESK tat-28 ta'
Frar 2011 li tikkonċerna miżuri restrittivi b' ħarsa
tas-sitwazzjoni fil-Libja (ĠU L 58 03.03.2011, p 53).